Document ID: 31997D0031

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1996 περί εγκρίσεως προγράμματος που έχει σκοπό να βελτιώσει το καθεστώς κτηνιατρικού ελέγχου στα εξωτερικά σύνορα κατά το 1997, το οποίο υποβλήθηκε από την Σουηδία και περί καθορισμού του επιπέδου της χρηματοδοτικής συμμετοχής της Κοινότητας (Το κείμενο στη σουηδική γλώσσα είναι το μόνο αυθεντικό) (97/31/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΟΚ (2), και ιδίως το άρθρο 38,
Εκτιμώντας:
ότι η ενίσχυση των κτηνιατρικών ελέγχων αποτελεί, λόγω της εφαρμογής της εσωτερικής αγοράς, μια από τις προτεραιότητες της κοινοτικής δράσης 7
ότι η Σουηδία υπέβαλε πρόγραμμα που έχει ως σκοπό να βελτιώσει το καθεστώς κτηνιατρικού ελέγχου στα εξωτερικά σύνορα κατά το έτος 1997 7
ότι το εν λόγω πρόγραμμα περιλαμβάνεται στον κατάλογο των προγραμμάτων που έχουν ως σκοπό να βελτιώσουν το καθεστώς του κτηνιατρικού ελέγχου στα εξωτερικά σύνορα, προγράμματα που δύνανται να απολαύουν της χρηματοδοτικής συμμετοχής της Κοινότητας κατά το 1997, όπως καθορίσθηκε με την απόφαση 96/729/ΕΚ της Κοινότητας (3) 7
ότι, λόγω της σημασίας του προγράμματος για την τροποποίηση των ακολουθούμενων από την Κοινότητα στόχων, πρέπει να καθορισθεί η χρηματοδοτική συμμετοχή της Κοινότητας στο 50 % των δαπανών που αναλαμβάνει η Σουηδία με μέγιστο όριο 1 450 000 Ecu 7
ότι η χρηματοδοτική συμμετοχή της Κοινότητας θα χορηγηθεί εφόσον πραγματοποιηθούν οι προβλεπόμενες ενέργειες και εφόσον οι αρχές παράσχουν όλα τα αναγκαία στοιχεία εντός των προβλεπομένων προθεσμιών 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα που έχει ως σκοπό να βελτιώσει το καθεστώς κτηνιατρικού ελέγχου στα εξωτερικά σύνορα, περίληψη του οποίου αναφέρεται στο παράρτημα της παρούσας απόφασης και το οποίο υποβάλλεται από την Σουηδία, εγκρίνεται για την περίοδο από την 1η Ιανουαρίου 1997 έως τις 31 Δεκεμβρίου 1997.
Άρθρο 2
Η Σουηδία θέτει σε εφαρμογή την 1η Ιανουαρίου 1997 τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.
Άρθρο 3
1. Η χρηματοδοτική συμμετοχή της Κοινότητας καθορίζεται σε 50 % του κόστους που αναλαμβάνει η Σουηδία για την εφαρμογή του προγράμματος, με μέγιστο όριο 1 450 000 Ecu.
2. Η χρηματοδοτική συμμετοχή της Κοινότητας χορηγείται μετά από:
- ανά τρίμηνο διαβίβαση στην Επιτροπή έκθεσης σχετικά με την εξέλιξη του προγράμματος καθώς και με τις αναλαμβανόμενες δαπάνες,
- διαβίβαση στην Επιτροπή, το αργότερο την 1η Ιουνίου 1998, τελικής έκθεσης σχετικά με την τεχνική εκτέλεση του προγράμματος, συνοδευόμενη από αιτιολογικά έγγραφα σχετικά με τις αναλαμβανόμενες δαπάνες.
Άρθρο 4
Η παρούσα απόφαση απευθύνεται στο Βασίλειο της Σουηδίας.
Βρυξέλλες, 17 Δεκεμβρίου 1996.

Labels: 17
3
6
18
15